 Wakati mẹrinlelogun pere lẹyin ti akanṣe Ọrọ ń bọ lóríi fídíò Codeine iroyin ọtẹlẹmuyẹ BBC yii jade nipa bi ọja okunkun tita oogun ikọ olomi Codeine ṣe n gberu sii ni Naijiria ni ijọba gbera lati wa wọrọkọ fi ṣada. Bi oogun naa ṣe n ba aye awọn awọn eniyan j kọja afẹnusọ kaakiri orilẹede Naijiria leyii ti ko mọ olowo tabi talaka, ọmọde tabi agba, ọkunrin tabi obinrin to fi mọ awọn ẹlẹsin gan. O fẹrẹẹ ma si ìpínlẹ Nàìjíríà tí wọn o kii n mu oogun yii to bẹẹ ti a lee bẹrẹ si ni gbe e lẹgbẹ kẹgbẹ pe ipinlẹ bayii lo gba ipo ikinni ninu mimu oògùn Codeine jù. Koda, àwọn ìlú Yorùbá gan o gbẹyin ninu idije ta lo n mu oogun Codeine yii. Africa Eye, ẹka ọtẹlẹmúyẹ ile iṣẹ BBC lo ṣe iṣẹ takun takun yii lati tu aṣiri ohun to fara sin to n ba aye ọpọlọpọ jẹ ni Naijiria. Pẹlu owo pinisin ti wọn n ta igo kan,Codeine le di baraku fun eniyan tabi ko buru to bẹẹ ti yoo ṣe akoba fun agọ ara tabi ya eniyan ni were. Inu igo ọti ẹlẹrindodo ni awọn mii a rọ ọ si ti ẹ o ni mọ Koda awọn ileeṣẹ to ni ontẹ ijọba lo n ta a. Bawo wa ni o ṣe jẹ pe ojọba faaye gba a? Aṣe awọn oṣiṣẹ ijọba kan tun wa to n lo aṣẹ ọba lati fòntẹ jan ki awọn alagbata maa ta ogun yii lọna aitọ. Ṣe bi owo ku lawọn oṣiṣẹ ijọba ọhun yoo gba Wọn léè ta mílíọnù kan páálí láàrín ọsẹ kan ṣoṣo! Ohun tẹẹ mọ àti tí ẹ tí wá mọ báyìí nípa ìjàmbá Codeine, báyìí ló ṣe bẹrẹ. : BBC Africa Eye: Àṣìlò òògùn láàrín àwọn ìgbèríko ti ń dínkù 